ԱՄՓՈՓԱԹԵՐԹ

«Անկախ պետությունների համագործակցության ցանցային համալսարանի հիմնադրման և գործունեության վերաբերյալ» համաձայնագրի նախագծի կապակցությամբ

շահագրգիռ նախարարությունների առարկությունների և առաջարկությունների վերաբերյալ

|  |  |  |  |
| --- | --- | --- | --- |
| *N* | *Առարկության, առաջարկության հեղինակը, գրության համարը* | *Առարկության, առաջարկության բովանդակությունը* | *Եզրակացություն* |
| 1. | ՀՀ արդարադատության նախարարություն  28.10.2019 թ.  N 01/14.2/24469-2019 | Համաձայնագրի նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ համաձայնագրի նախագիծը Հայաստանի Հանրապետության համար ֆինանսական պարտավորություններ նախատեսելու դեպքում ենթակա է վավերացման: | Ընդունվել է ի գիտություն: |
| 2. | Պետական Գույքի Կառավարման Կոմիտե  25.10.2019 թ.  N 01/7642-19 | Հայտնում ենք, որ Անկախ պետությունների համագործակցության ցանցային համալսարանի հիմնադրման և գործունեության մասին համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն: |
| 3. | ՀՀ ֆինանսների նախարարություն  30.10.2019 թ.  04/5-1/17847-2019 | «ԱՊՀ ցանցային համալսարանի հիմնադրման և գործունեության մասին» համաձայնագրի նախագծում (այսուհետ՝ Նախագիծ) առկա 4-րդ հոդվածի համաձայն՝ սույն համաձայնագրի մասնակից պետությունների քաղաքացիների ուսուցումը գործընկեր կազմակերպությունների միջև կնքված պայմանագրի շրջանակներում իրականացվում է սույն համաձայնագրի մասնակից պետությունների բյուջեներով նախատեսված հատկացումների հաշվին՝ նշված անձանց վճարելով կրթաթոշակներ և գործընկեր կազմակերպությունների հանրակացարաններում, նրանց տրամադրելով բնակելի տարածքներ սույն համաձայնագրի մասնակից պետությունների բյուջեներով նախատեսված հատկացումների հաշվին սովորող քաղաքացիների համար ընդունող պետությունների օրենսդրությամբ սահմանված պայմաններով: Հետևաբար Նախագծի ըն­դուն­­ումը կարող է հանգեցնել Հայաստանի Հանրապետության համար ֆինանսական պարտավորությունների առաջացման, ինչպես նաև ծախսերի ավելացման:  Միաժամանակ Նախագծում եկամուտ­ների նվազեցման հանգեցնող դրույթներ առկա չեն: | Ընդունվել է ի գիտություն: |
| 4. | ՀՀ արտաքին գործերի նախարարություն | «Անկախ պետությունների համագործակցության ցանցային համալսարանի հիմնադրման և գործունեության վերաբերյալ» համաձայնագրի ստորագրումը համապատասխանում է ՀՀ վարած արտաքին քաղաքականությանը և ստանձնած միջազգային պարտավորություններին: | Ընդունվել է ի գիտություն: |